Onder die invloed van die volmaan en met Mars op die punt om vorentoe te beweeg, is dit tyd om nabetragting te doen. Weerstaan die drang om iets oorhaastig te doen. As jy twyfel, raak rustig en laat jou intuïsie jou lei.
Jy gaan dié naweek in die kollig wees; maak dus seker dis om die regte redes. Streef daarna om die balans te handhaaf tussen kreatief en georganiseerd wees. Moenie jou huislike lewe afskeep nie.
Jy het inspirerende verwagtings en ambisies vir die toekoms. Moet jou nie verbind tot ’n groot projek tensy jy seker is jy het die tyd en energie om jou goed bedoelde beloftes gestand te doen nie.
Verwag ’n kreatiewe en chaotiese volmaan-tydperk, veral wat ’n kind, tiener, beminde of vriend betref. Stel ’n doenlysie saam. En wees buigsaam om dit aan te pas terwyl die naweek ontwikkel.